open-index/open-wikipedia-markdown huggingface dataset:
Matteo Bandello

**Matteo Bandello** (1485 Castelnuovo Scrivia − 1561 Agen, Ranska) oli italialainen novellikirjailija. Hän oli dominikaanimunkki ja oli 1550−1555 Ranskassa Agenin piispana. 

Bandello tunnetaan kokoelmasta *Novelle*, johon sisältyy 214 kertomusta, joiden aiheet ovat historiallisia, kirjallisia tai peräisin antiikista. Kokoelman kertomukset ovat irrallisia ilman kehyskertomusta, jollainen on *[[Decamerone]]ssa*. Tarinoissa on usein historiallisia hahmoja, ja Bandello omistaa kunkin tarinan tuntemalleen henkilölle. Psykologinen kuvaus on yleensä pinnallista.

Bandellon novellit ovat sisällöltään hyvin avoimia, rohkeita ja eloisia, mutta italialaiset moittivat niiden kieltä epäpuhtaaksi. William Shakespeare on saanut hänen novelleistaan aiheen näytelmään *[[Paljon melua tyhjästä]]* sekä todennäköisesti myös näytelmiin *[[Romeo ja Julia]]* ja *[[Loppiaisaatto]]*. John Webster puolestaan on kirjoittanut makaaberin tragedian *The Duchess of Malfi* Bandellon novellista saamastaan aiheesta.

## Suomennettuja novelleja
* Kaksi kunniallista vaimoa pettää säädyllisesti aviomiehiään, suom. Arno Katermo, antologiassa: *Maailman mestarikertojia 2*, Mantere 1945
* Rajakreivi Niccolò saa selville vaimonsa ja tämän poikapuolen lemmensuhteen ja mestauttaa molemmat samana päivänä Ferrarassa, suom. Mirjam Polkunen, antologiassa: *Kaikkien aikojen rakkaus*, Tammi 1963 Sarja: Omnibus
* Kuollut ja apina, antologiassa: *[[Maailmankirjallisuuden kultainen kirja|Italian kirjallisuuden kultainen kirja]]*, toim. Tyyni Tuulio, Helsinki: WSOY 1945
 
## Lähteet

## Aiheesta muualla

 Encyclopædia Britannica 1911 
* Matteo Bandello, Nordisk familjebok 
* Matteo Bandello, Britannica.com
Manohar Lal Khattar

**Manohar Lal Khattar** (s. 5. toukokuuta 1954) on intialainen poliitikko, joka on toiminut vuodesta 2014 alkaen Haryanan osavaltion pääministerinä. Hänet valittiin toiselle kaudelleen vuonna 2019.

Intian jaon yhteydessä Khattarin perhe joutui pakenemaan Pakistanin puolelle jääneestä Punjabista Intian puolelle. Hänen isänsä ei halunnut poikansa opiskelevan vaan toivoi tämän auttavan maanviljelyksessä. Hän itse unelmoi lääkärin ammatista ja sai suoritettua peruskoulun lainaamalla rahaa äidiltään.

Khattar muutti Delhiin aikomuksenaan opiskella lääketiedettä, mutta sen sijaan hän päätyi vaatekauppiaaksi. Vuonna 1977 hän päätti liittyä hindunationalistiseen Rashtriya Swayamsevak Sangh (RSS) -vapaaehtoisjärjestöön. Kolme vuotta myöhemmin hän päätti omistautua järjestölle ja alkoi toimimaan RSS:n täyspäiväisenä vapaaehtoistyöntekijänä (*pracharak*). Vuonna 1994 hän siirtyi politiikkaan Intian kansanpuolueen ehdokkaana. Puolueen sisällä hän toimi pääsihteerinä Haryanan osavaltion alueella. Hänet nimitettiin vuonna 2014 kansanpuolueen ehdokkaaksi Haryanan osavaltiovaaleissa, jotka voitettuaan hänestä tuli osavaltion ensimmäinen kansanpuoluetta edustanut pääministeri. 

Vuoden 2019 osavaltiovaaleissa kansanpuolue sai 40 paikkaa 90:stä, minkä vuoksi se ei pystynyt yksin muodostamaan osavaltiohallitusta. Khattarin entisen osavaltiohallituksen ministereistä vain hänet ja terveysministeri Anil Vij valittiin uudelle kaudelle. Kahdeksan muuta osavaltioministeriä ja kansanpuolueen Haryanan osavaltion paikallisosaston puheenjohtaja menettivät paikkansa osavaltioparlamentissa. Hän onnistui muodostamaan hallituksen Jannayak Janta Partyn (JJP) avustuksella tekemällä kyseisen pienpuolueen puheenjohtaja Dushyant Chautalasta osavaltion varapääministerin. JJP:n kymmenen lainsäätäjää asettautui uuden hallituksen tueksi yhdessä seitsemän sitoutumattoman kanssa. 

## Lähteet

## Aiheesta muualla
Harry Huskey

**Harry Douglas Huskey** (19. tammikuuta 1916 Whittier, Great Smoky Mountains, Pohjois-Carolina &ndash; 9. huhtikuuta 2017 Santa Cruz, Kalifornia) oli yhdysvaltalainen matematiikan, tietojenkäsittelytieteen sekä informaatiotieteen professori. Hän oli elektronisen tietokoneen suunnittelun pioneeri.

Huskey työskenteli 1940-luvulla ENIACin parissa. Toisen maailmansodan jälkeen hän työskenteli Alan Turingin Automatic Computing Enginen (ACE) parissa.

Huskey työskenteli myös SWACin (Standards Western Automatic Computer) suunnittelun parissa Los Angelesissa. SWAC valmistui vuonna 1950 ja oli aikanaan nopein tietokone.

Huskey suunnitteli Bendix G-15 -tietokoneen Berkeleyssä. G-15 oli ensimmäinen tietokone, jota saattoi kutsua "henkilökohtaiseksi" koska yksi henkilö riitti operoimaan sitä. G-15 painoi 950 paunaa ja maksoi noin .

Huskey kuoli kotonaan Santa Cruzissa 101 vuoden ikäisenä.

## Lähteet

## Aiheesta muualla
* From Pilot Ace to the Bendix G-15, lecture by Harry Huskey (Youtube)
Paljasniskatokko

**Paljasniskatokko** (*Babka gymnotrachelus*) on tokkojen heimoon kuuluva Pontokaspian alueen kalalaji.

## Levinneisyys
Paljasniskatokkoa tavataan Mustanmeren rannikoilla ja siihen laskevissa joissa sekä Kaspianmeressä.

## Lähteet
Verolyhennys

**Verolyhennykset** () on Ruotsin ja Suomen historiallisiin veroluetteloihin sisältyvä luettelo niistä ihmisille määrätyistä veroista, jotka on jääneet tai jätetty kantamatta. Verolyhennysten luetteloita sisältyy muun muassa läänintileihin ja voudintileihin. Verot voivat jäädä suorittamatta esimerkiksi verovelvollisen köyhyyden vuoksi tai valtion uudisasukkaalle myöntämien vapaavuosien seurauksena.

## Katso myös
*Veronvähennys

## Lähteet
Gregori Aminoff

**Gregori Aminoff** -nimisiä henkilöitä ovat olleet:

* Gregori Aminoff vanhempi (1788–1847), ruotsalainen eversti, Karlstenin linnan komentaja
* Gregori Aminoff (1883−1947), ruotsalainen mineralogi
* Gregori Aminoff (1865−1945), Suomen korkeimman oikeuden oikeusneuvos
Putkisieraintokot

**Putkisieraintokot** (*Proterorhinus*) on tokkojen heimoon kuuluva ahvenkalojen suku. Siihen kuuluu viisi lajia.

## Lajit
*  Putkisieraintokko (*Proterorhinus marmoratus*)
* Idänsieraintokko (*Proterorhinus nasalis*)
* Tonavansieraintokko (*Proterorhinus semilunaris*)
* *[[Proterorhinus semipellucidus]]*
* *[[Proterorhinus tataricus]]*

## Lähteet
Kriminsieraintokko

**Kriminsieraintokko**, aiemmalta nimeltään **putkisieraintokko** (*Proterorhinus marmoratus*) on tokkojen heimoon kuuluva kalalaji. Kala kasvaa noin 11 cm pitkäksi. Sen vartalossa on leveitä tummia raitoja.

## Levinneisyys
Kriminsieraintokko elää vain Mustanmeren pohjoisosassa Ukrainassa. Sisävesissä ja Kaspianmeressä elävät putkisieraintokot luokitellaan nykyään eri lajeihin kuuluviksi.

## Taksonomia
Kriminsieraintokkoa pidettiin aiemmin putkisieraintokkojen suvun (*Proterorhinus*) ainoana lajina. 2000-kymmenluvun lopulla siitä erotettiin omiksi lajeikseen iraninsieraintokko (*Proterorhinus nasalis*), tonavansieraintokko (*Proterorhinus semilunaris*), idänsieraintokko (*Proterorhinus semipellucidus*) ja *[[Proterorhinus tataricus]]*. Vieraslajina Suomenlahdesta löydetyt putkisieraintokot ovat lajiltaan idänsieraintokkoja.

## Lähteet
Tommi Uitto

**Tommi Juhani Uitto** (s. 1969 Espoo) on suomalainen yritysjohtaja. Hän on toiminut Nokian matkapuhelinverkkojen liiketoiminnan johtajana ja johtokunnan jäsenenä ; marraskuussa 2025 Nokia tiedotti yhtiön uudesta strategiasta, ja samalla kerrottiin Uiton jättävän yhtiön vuoden vaihteessa. Uitto oli työskennellyt Nokiassa vuodesta 1996. Hän on työskennellyt Nokiassa myynnissä ja 2G-, 3G-, 4G- ja 5G-teknologiakehityksessä. Uitto on myös toiminut Nokian Suomen maajohtajana vuosina 2012-2024. Ennen Nokia-uraansa Uitto työskenteli tuotanto- ja operaatiojohtajana Valmetin Pohjois-Amerikan metsäkonetehtaalla.

Uitto tuli ylioppilaaksi Kallion lukiosta. Koulutukseltaan hän on diplomi-insinööri Teknillisestä korkeakoulusta, pääaineenaan tuotantotalous. Hän on suorittanut maisteriopinnot myös Michiganin teknillisessä yliopistossa.

Kesäkuussa 2019 Uitto vastaanotti historian ensimmäisen Venäjältä soitetun 5G-puhelun, jonka soitti Rostelecom-yrityksen johtaja Mihail Osejevski.

Hän pelasi nuorena jalkapalloa HJK:n edustusjoukkueessa, joka voitti Suomen mestaruuden B-junioreissa 1986, C-junioreissa 1984 ja D-junioreissa 1982. Samassa joukkueessa pelasivat mm. Tommi Grönlund, Petri Helin, Mika Lehkosuo ja Sami Ylä-Jussila.

Uitolla on kolme lasta edellisestä avioliitosta. Hän pitää opettaja, kirjailija ja kolumnisti Arno Kotroa lapsuudenystävänään.

## Lähteet

## Aiheesta muualla

* Tommi Uitto Nokian verkkosivuilla
* Tommi Uitto Digimuutos.fi -sivustolla
Jokitäplätokko

**Jokitäplätokko** (*Neogobius fluviatilis*) on täplätokkojen sukuun ja tokkojen heimoon kuuluva tokkokalalaji. Sen kuvasi ensimmäisenä Peter Simon Pallas vuonna 1814.

## Ulkonäkö ja koko
Jokitäplätokko kasvaa 10-15 cm pitkäksi. Koiraat ovat suurempia kuin naaraat. Se on pohjaväriltään vaalean ruskea, ja siinä on pieniä ruskeansävyisiä pilkkuja. 

## Levinneisyys
Jokitäplätokkoa tavataan Mustanmeren rannikoilla ja siihen laskevilla joilla. Se on alkujaan kotoisin Mustaanmereen, Asovanmereen, Marmaramereen ja Kaspianmereen laskevista joista, jokisuista ja rannikoilta. Se pysytteli 1800-luvulla vain näiden jokien alajuoksulla, esimerkiksi Tonavassa sen esiintyminen rajoittui Rautaportin alapuolelle. Viime vuosina se on levinnyt ylävirtaan Unkariin, Slovakiaan ja Saksaan. Se on päässyt kanavia pitkin myös Itämereen laskeviin jokiin. 

## Lähteet
Valencian metro-onnettomuus 2006

**Valencian metro-onnettomuus** tapahtui Valenciassa Espanjassa 3. heinäkuuta 2006 iltapäivällä kello 13:03, kun Valencian metron nelivaunuisen junan kaksi vaunua suistui raiteilta asemien Jesús ja Plaça d'Espanya välillä. Onnettomuudessa kuoli 43 ihmistä ja loukkaantui 47, ja se on Espanjan historian pahin metro-onnettomuus. Yksi kuolleista oli metrojunan kuljettaja.

Onnettomuuden syystä ei ole tarkkaa tietoa, mutta junan mustaa laatikkoa tutkittaessa on saatu selville, että juna ajoi jyrkkään mutkaan saapuessaan 80 kilometrin tuntivauhtia, eli kaksinkertaista vauhtia tavalliseen verrattuna. Lisäksi kuljetustyöläisten ammattiliiton mukaan junan kuljettajalla ei ollut riittävää koulutusta, sekä metrosta puuttuivat riittävät opasteet ja junasta automaattijarrut, jotka olisivat estäneet ylinopeuden. Lisäksi juna oli erityisen täynnä onnettomuuden sattuessa, koska Paavi Benedictus XVI:n oli tarkoitus vierailla kaupungissa muutama päivä onnettomuuden jälkeen.

## Lähteet
Rinaldi

**Rinaldi** voi tarkoittaa ainakin seuraavia:

* Antonio Rinaldi (n. 1710–1794), Venäjällä työskennellyt italialainen arkkitehti
* Antonio Maria Rinaldi (s. 1955), italialainen poliitikko ja europarlamentaarikko
* Gilmar Rinaldi (s. 1959), brasilialainen entinen jalkapallomaalivahti, maailmanmestari ja olympiamitalisti
* Salvatore Giovanni Rinaldi (s. 1937), italialainen roomalaiskatolinen piispa.
József Bánóczi

**József Bánóczi** (1849−1926) oli unkarilainen kirjallisuushistorioitsija ja filosofinen kirjailija. Hän oli Unkarin rabbiseminaarin opettaja. Hänen huomattavimmat kirjallisuushistorialliset teoksensa ovat *Révai Miklós élete és munkái* ('Nikolai Révain elämä ja teokset', Budapest 1878) ja *Kisfaludy Károly és munkái* ('Károly Kisfaludy ja teokset', Budapest 1882−1883).

## Lähteet

## Aiheesta muualla
Théodore de Banville

**Théodore Faullain de Banville** (1823−1891) oli ranskalainen runoilija, kriitikko ja sanomalehtimies. Hän kulki romantikkona Hugon, Musset’n ja Gautier’n vanavedessä. Hänet on luettu myöhemmin parnassolaisten piiriin.

Runoilijana Banville ihaili muodon kauneutta, täyskaikuisia loppusointuja. Runousopilliset mielipiteensä hän on tuonut esiin kirjassa *Petit traité de poésie française*. Hän on kirjoittanut runokokoelmia, *Les caryatides*, *Les exilés*, *Occidentales*, romaaneja, *Les camées parisiens*, *Scènes de la vie*, ja näytelmiä, *Diane au boix*, *Gringoire* (suom. Pietari Hannikainen 1873), jota on esitetty Suomessa Kansallisteatterissa. Näytelmän aiheena on kirjailija Pierre Gringore.

## Suomennetut teokset
* *Gringoire*, suom. Pietari Hannikainen, Kirjallinen Kuukauslehti 1873

## Lähteet

## Aiheesta muualla

* ''Gringoire'', 1–4 kohtaus, digitoitu aineisto, Kirjallinen Kuukauslehti no 6/1873 s. 129–139 (fraktuuraa, saa painike A:sta tekstimuotoon, mutta aika virheelliseen)
* ''Gringoire'', 5–9 kohtaus, digitoitu aineisto, Kirjallinen Kuukauslehti no 7/1873 s. 167–175 (fraktuuraa, saa painike A:sta tekstimuotoon, mutta aika virheelliseen)
Coccinelle

**Coccinelle** on C-kielen parseri ja muunnostyökalu, jota käytetään muun muassa Linux-ytimen kehityksessä ja testaamisessa. Ohjelma on suunniteltu staattiseen analyysiin, jossa yhdestä paikasta löydetty ohjelmointivirhe voidaan työkalun avulla helposti korjata myös muissa paikoissa, joissa sama virhe esiintyy.

Ohjelma on saatavilla Linuxille sekä NetBSD:lle ja FreeBSD:lle.

Ohjelman havaitsemia varoituksia seurataan Herodotos-työkalulla.

## Historia
Ohjelman alku ajoittuu vuoteen 2004, jolloin sovelluksen kehittäjä Julia Lawall oli sapattivapaalla. Tuohon aikaan Linux-ytimen versio 2.6 oli juuri julkaistu, mutta monet ajurit olivat vielä versiolle 2.4. Ajurien siirtämiseksi oli tarpeen tehdä muutoksia, kuten lisätä parametreja funktiokutsuihin.
Ongelman ratkaisuksi Lawall ja kolme muuta kehittivät Coccinellen Kööpenhaminan yliopistossa vuosien 2005 ja 2007 välillä.
Ohjelman tuottamia muutostiedostoja ei voi ”sokkona” käyttää vaan on edelleen vastuu tarkistaa tuotetut muutokset.

## Käyttö
Ohjelma käyttää semanttisia muutostiedostoja SmPL-kielellä (Semantic Patch Language), jolloin muutokset eivät ole rivikohtaisia vaan kohdentuu vastaavaan merkitykseen.

Esimerkiksi toistuva virhe on loogisten operaatioiden järjestys:

```c
if (!block->flags & ACPI_WMI_METHOD)
```


Virheen korjaamiseksi oikea järjestys on:

```c
if (!(block->flags & ACPI_WMI_METHOD))
```


Sen sijaan, että jokainen tapaus etsittäisiin ja korjattaisiin käsin voidaan molemmat tehdä automatisoimalla seuraavasti:

```
@@
 expression E;
 constant C;
 @@
 - !E & C
 + !(E & C)
```


## Lähteet

## Aiheesta muualla
* http://coccinellery.org
Singles Club

**Singles Club** on yhdysvaltalaisen rockyhtye Paramoren EP-levy, joka julkaistiin 14. joulukuuta 2011. Levylle kuuluu neljä samana vuonna julkaistua kappaletta: kesällä julkaistu ”Monster” ja kolme uutta singleä, jotka julkaistiin noin kuukauden välein syksyllä. Näistä ensimmäinen, ”Renegade”, julkaistiin 11. lokakuuta, ”Hello Cold World” 7. marraskuuta ja ”In the Mourning” 5. joulukuuta. EP ja sen kappaleet olivat myynnissä vain Paramoren kotisivuilla.

## Tausta
Kaikki EP:n kappaleet on nauhoitettu alkuvuodesta 2011, kun Paramore oli studiossa äänittämässä ”Monster”-kappaletta *[[Transformers: Kuun pimeä puoli]]* -elokuvaa varten. Ennen virallista julkaisua ”In the Mourning” -kappaleesta julkaistiin akustinen versio ja ”Renegade”-kappaleen Paramore esitti Fueled by Ramenin 15-vuotisjuhlakonsertissa. ”Hello Cold World” oli kappaleista ainoa, jota ei kuultu ennen sen virallista julkaisupäivää.

## Kappaleet

## Lähteet
Aasiansininärhi

**Aasiansininärhi** (*Eurystomus orientalis*) on sininärhiin kuuluva lintulaji. Lajia tavataan hyvin laajalta alueelta Aasiasta ja Australaasiasta.

## Koko ja ulkonäkö
Aasiansininärhi voi kasvaa 25&ndash;32 cm pitkäksi. Sukupuolet muisuttavat toisiaan ulkonäöltään. Ruumiinrakenteeltaan aasiansininärhi on tukevahko, suuripäinen, pitkäsiipinen ja lyhytpyrstöinen lintu. Lajin pää ja selkä ovat väriltään tummanruskeat. Siivet, pyrstö ovat sinivihreät ja myös vatsa on sinivihreä. Kurkku on kirkaansininen. Linnun siipien alapuolella on vaaleammansininen laikku. Aasiansininärhen nokka ja jalat ovat punaiset. Lajilla on 10 alalajia, jotka eroavat hieman värisävyiltään.

## Levinneisyys ja elinympäristö

Aasiansininärheä tavataan alueelta, joka ulottuu Intiasta Kaakkois-Aasian läpi Kiinan tiäosiin, Etelä- ja Pohjois-Koreaan, Venäjän kaakkoiskärkeen, Japaniin, Filippiineille, Uuteen-Guineaan, Australiaan ja eräille Tyynenmeren saarille kuten Salomonsaarille. Lajin elinympäristöä ovat sasemetsät, eukalyptusmetsät ja metsien reunamaat. Linnun ravintoa ovat lentävät hyönteiset. Tyypillisesti ne elävät yksin tai pareittain. Aasiansininärhi pesii onttoon puuhun. Sen pesimäkausi on levinneisyysalueen pohjoisosissa touko-kesäkuussa, Etelä-Aasiassa tammikuusta toukokuulle ja Australiassa lokakuulta tammikuulle. Naaras munii kolme tai neljä valkoista munaa. Aasianssininärhi muuttaa levinneisyysalueensa pohjoisosista etelämmäs talvehtimaan. 

## Lähteet
Coccinelle (täsmennyssivu)

**Coccinelle** voi tarkoittaa seuraavia:
* Coccinelle, tietokoneohjelma staattisen analyysin ja muunnoksen työkalu
* leppäkertut (Coccinellidae), kovakuoriaisheimo
* Jacqueline Charlotte Dufresnoy, ranskalainen näyttelijä ja viihdyttäjä
* Pottier P.130 Coccinelle, ranskalainen lentokone
* SIPA S.1000 Coccinelle, ranskalainen lentokone
* Volkswagen Coccinelle, Volkswagenin automallin nimi Ranskassa
Guineantokko

**Guineantokko** (*Porogobius schlegelii*) on tokkojen (Gobiidae) heimoon kuuluva kalalaji. Lajin kuvasi tieteelle ensimmäisen kerran Albert Günther vuonna 1861. Guineantokko on sukunsa **Porogobius** ainoa laji.

## Koko ja ulkonäkö
Guineantokko kasvaa yleensä noin 10–14 senttimetrin mittaiseksi. Suurin tavattu yksilö oli 14,9 cm pitkä. Guineantokko on väriltään kirjava. Kyljet ovat hopeiset ja evät ja pyrstö tummanharmaat. Vatsa on vaalea.

## Levinneisyys ja elinympäristö
Guineantokkoa tavataan lähes kaikkialla Afrikassa. Se on yleisimmillään Guineassa, Senegalissa ja Kongon demokraattisessa tasavallassa. Suuria guineantokkokantoja elää Guineanlahden rannikoilla. Guineantokko suosii makeaa vettä sekä murtovettä. Se elää pääosin rannikoilla ja alajuoksuilla.

## Lähteet

## Aiheesta muualla
Mikko Kuusela

**Mikko Kuusela** (s. 14. kesäkuuta 1987) on suomalainen maastohiihtäjä, joka edustaa Vantaan Hiihtoseuraa.

Kuusela voitti hopeaa Vantaan Hiihtoseuran viestijoukkueessa hiihdon Suomen-mestaruuskilpailussa 2019.

## Lähteet
Hard Times (Paramoren kappale)

**Hard Times** on ensimmäinen kappale yhdysvaltalaisen rockyhtye Paramoren viidenneltä studioalbumilta *[[After Laughter]]*. Se julkaistiin albumin ensimmäisenä singlenä 19. huhtikuuta 2017. ”Hard Times” on ensimmäinen Paramoren julkaisema single sen jälkeen, kun basisti Jeremy Davis jätti yhtyeen ja vuonna 2010 siitä eronnut rumpali Zac Farro palasi takaisin kokoonpanoon.

## Musiikkivideo
Kappaleen musiikkivideo julkaistiin singlen julkaisun yhteydessä 19. huhtikuuta 2017. Musiikkivideo kuvattiin maaliskuussa 2017 ja sen ohjasi Andrew Joffe. Tyyliltään video on 80-lukumainen ja siinä on hyödynnetty muun muassa A-ha-yhtyeen ”Take on Me” -kappaleen musiikkivideollakin käytettyjä käsinpiirrettyjä rotoskooppauksia. Se sijoittuu mielikuvitusmaailmaa muistuttavaan ympäristöön, johon saatiin idea Truman Show -elokuvasta. Yhtyeen jäseniä kuvataan soittamassa eksyneen oloisina tässä unenkaltaisessa todellisuudessa. Välillä videolla esiintyy kirjaimellisia viittauksia kappaleen sanoihin. Joffe kuvaili musiikkivideon tekoa sanoin ”missään ei tarvinnut olla mitään järkeä”.

## Vastaanotto

Paramoren uusi, aiempaa popmaisempi tyyli pantiin merkille useissa arvosteluissa. Rockyhtyeen kappaleen sanottiin kuulostavan rockin sijaan 80-luvun popilta. *[[Pitchfork]]*-lehdessä kriitikko Brad Nelson vertasi Paramorea suoraviivaisen rockyhtyeen sijaan alati muuttuvaan Rubikin kuutioon. Hän kirjoitti ”Hard Times” -kappaleen muistuttavan musiikillisesti yhtyeen aiempaa ”Ain’t It Fun” -kappaletta, mutta tyyliltään sen olevan vielä kauempana rockista ja emosta. Nelson kuitenkin huomautti, että vaikka kappale kuulostaa popilta, se on sanojensa puolesta yhä emoa. Hänen mielestään yhtye vaikutti säilyttäneen tasaisen laadukkuutensa kokoonpanomuutoksista huolimatta ja oli kuin kotonaan myös popmusiikin parissa. *[[Spin]]*-lehden Jordan Sangert kuvaili kappaleen olevan popmaisempi, mutta silti ”sydämeltään rockia” viitaten sen kitara- ja rumpuosuuksiin. Hän piti kappaletta yhtenä vuoden parhaista popkappaleista ja Paramoren parhaista singleistä.

### Listasijoitukset

## Lähteet

## Aiheesta muualla
* ”Hard Times” -kappaleen virallinen musiikkivideo
Kirjallisuusvuosi 1835

**Kirjallisuusvuosi 1835** käsittelee vuoden 1835 tärkeitä kirjallisuuden tapahtumia, uutisia ja julkistuksia.

## Tapahtumia
* Elias Lönnrotin kirjahanke *Kalevala taikka Wanhoja Karjalan runoja Suomen kansan entisistä ajoista* joutui Painoasiain ylihallituksen ennakkotarkastukseen 15. toukokuuta 1835. Viisi päivää myöhemmin se sai painoluvan, mutta käsikirjoituksessa ollut *entisistä*-sana oli nimiölehdessä muutettu sanaksi *muinosista*. Sensorit kohtelivat Kalevalaa suopeasti siitä syystä, että se oli oletettavasti tärkeä asia suomalaisuusliikkelle, vaikkakin vain harva sensoreista osasi lukea käsikirjoitusta. Julkaisuluvan antoi roomalaisen ja venäläisen oikeuden professori Carl Evert Ekelund. 
*Hans Christian Andersen alkoi kirjoittaa satujaan tammikuussa 1835. Toukokuussa julkaistiin hänen ensimmäinen satukirjansa, jossa oli neljä satua: Tulukset, Iso-Niilo ja Pikku-Niilo, Todellinen prinsessa ja Pikku Iidan kukkaset. 
* J. V. Snellmanin väitöskirja *Dissertatio academica absolutismum systematis Hegeliani defensura* ("Akateeminen väitöskirja Hegelin järjestelmän absolutismin puolustamiseksi") hyväksyttiin.
* Preussilainen Bertelsmann-kustannusyhtiö perustettiin.
* Saksalainen lyijykynätehdas Staedtler perustettiin.
* Englannin kieli tuli viralliseksi kieleksi Intiassa.
* Ranskankielinen nimitys omalle kielelleen muutettiin muodosta *françois* muotoon *français*.
* Maailman vanhin uutistoimisto, ranskalainen Agence Havas perustettiin. Sen nimi muuttui myöhemmin muotoon Agence France-Presse.

## Julkaisuja
* H. C. Andersen &ndash; *Improvisatoren* (läpimurtoteos)
* H. C. Andersen &ndash; *Eventyr, fortalte for Børn. Første Samling.* (kirjailijan ensimmäinen satukirja)
* Georg Büchner &ndash; *Dantons Tod* (suom. *Dantonin kuolema*, 1984)
* Victor Hugo &ndash; *Angelo, tyran de Padoue* (näytelmä)
* Giacomo Leopardi &ndash; *Canti* (suom. *Giacomo Leopardin laulut.*, 1962)
* Elias Lönnrot &ndash; *[[Kalevala]]*
* David Strauss &ndash; *Lebend Jesu* (teologian merkkiteos)
* Alfred de Vigny &ndash; *Chatterton* (näytelmä)

## Palkintoja

## Lähteet
Silakkapihvi

**Silakkapihvi** on suomalainen perinneruoka, jonka pääraaka-aine on silakka. Silakkapihveistä on lukuisia eri variaatioita, mutta keskeinen idea on se, että silakka paistetaan joko pannulla tai uunissa tekijän valitsemien mausteiden kanssa. Pannulla paistettaessa silakkapihvi yleensä leivitetään ruisjauhoissa. Uunissa paistettaessa leivitys jää pois. 

Silakkapihvit tarjoillaan yleensä perunoiden (joko keitettyjen tai muusin) ja salaatin kera. 

## Lähteet
Kertakäyttömuovi

**Kertakäyttömuoveilla** (engl. single-use plastics, SUP, tai disposable plastics) tarkoitetaan kertakäyttöisiä muovituotteita, joiden käyttö on lyhytaikaista ja tuotetta ei sellaisenaan käytetä uudelleen samassa käyttötarkoituksessa. Muovituotteella tarkoitetaan tuotetta, joka on valmistettu muovista. Muovi on polymeerinen ja synteettinen materiaali eli sitä ei sellaisenaan esiinny luonnossa. Muovi voi sisältää polymeerin lisäksi lisäaineita, joilla parannetaan materiaalin työstö- ja käyttöominaisuuksia.

Sekä muovin että lyhytaikaisuuden määritelmät voidaan tulkita monella tavalla. YK:n käyttämän määritelmän mukaan kertakäyttöisiä muovituotteita ovat tuotteet, joita on tarkoitus käyttää vain kerran ennen kuin tuote heitetään pois tai kierrätetään. Tällaisia tuotteita ovat esimerkiksi muovipussit, ruokapakkaukset, pullot, pillit, kupit, astiat ja ruokailuvälineet.

EU:n määritelmän mukaan kertakäyttöistä tuotetta käytetään vain kerran tai lyhyen aikaa. EU:n kertakäyttödirektiivi pyrkii puuttumaan merten roskaantumiseen. Tämän vuoksi kertakäyttömuovin määritelmäkin kohdentuu yleisimpiin rannoilta löytyviin muovituotteisiin. Tällaisia muovituotteita ovat esimerkiksi take away -ruokien pakkaukset, juomamukit, kertakäyttöiset ruokailuvälineet ja -astiat, erilaiset muovia sisältävät vanutuotteet, muovitikut ja pillit, filtterisavukkeet sekä muovipullot. Muovisia elintarvikepakkauksia voidaan EU:n kertakäyttömuovidirektiivin määritelmän mukaan myös pitää kertakäyttöisinä muovituotteina, mikäli pakkaus sisältää tuore- tai valmisruokaa tai juomaa, joka ei edellytä lisävalmistamista. Tällaisia kertakäyttöisiä muovipakkauksia ovat esimerkiksi pikaruokapakkaukset tai ateria-, voileipä-, wrap- ja salaattirasiat, sekä elintarvikepakkaukset, joissa on tuore- tai valmisruokaa, joka ei edellytä lisävalmistamista, kuten hedelmiä, vihanneksia tai jälkiruokia.

Direktiivi määrittelee listan tuotteista, jotka ovat kerta­käyttö­muovi­tuotteita. Näiden käytön rajoitukset astuvat voimaan 2021. Kertakäyttömuovin kielto on leviämässä EU:n esimerkin kautta myös muualle maailmaan.

## Lähteet
Punataistelija

**Punataistelija** (*Betta coccina*) on guramien (Osphronemidae) heimoon kuuluva kalalaji. Sen tieteellinen lajinimi *coccina* tulee latinan kielen sanasta ”coccinus”, joka merkitsee "tulipunaista" viitaten kalan väritykseen.

Punataistelijan maksimipituus on 5,6 senttimetriä.

Lajia tavataan Johorissa Länsi-Malesiassa sekä Jambin ja Riaun provinsseissa Sumatrassa, Indonesiassa. Laji on stenotooppinen turvesuometsien happaman veden elinympäristöissä, missä se tavallisesti elää matalissa vesissä vedenalaisen karikkeen joukossa.

Vaikka lajin populaatioiden kehitystä ei ole määrällisesti arvioitu, niiden voidaan päätellä vähenevän johtuen jatkuvan ja kasvavan luonnonvaraisten yksilöiden akvaariokauppaan pyydystämisen vaikutuksista. Kansainvälinen luonnonsuojeluliitto IUCN arvioi lajin vaarantuneeksi, koska sitä tavataan vain alle 20 000 neliökilometrin alueella, ja sen elinympäristöt turvesuometsät ovat rappioitumisen ja raivaamisen uhan alla.

## Lähteet
Jaavantaistelija

**Jaavantaistelija** (*Betta picta*) on guramien (Osphronemidae) heimoon kuuluva kalalaji.

Jaavantaistelijan tieteellinen lajinimi *picta* tulee latinan kielen sanasta ”pictus”, joka merkitsee ’koristeltua’.

## Koko ja ulkonäkö
Jaavantaistelijan maksimipituus on 6 senttimetriä. Sukukypsillä koirailla on naaraita leveämpi pää ja ne ovat värikkäämpiä.

## Levinneisyys ja elinympäristö
Lajia tavataan Jaavassa, jossa se levittäytynyt saaren läntiseen kahteen kolmasosaan. Sitä on havaittu noin 16&nbsp;960 neliökilometrin alueella. Jaavantaistelija on suhteellisen runsaslukuinen maan keskiosissa ja Cisadane-joessa. Ciliwung-joesta se on kuitenkin todennäköisesti kuolemassa sukupuuttoon kaupungistumisen ja sen aiheuttamien saasteiden vuoksi. Kansainvälinen luonnonsuojeluliitto IUCN luokittelee jaavantaistelijan vuoden 2019 arviossaan silmälläpidettäväksi lajiksi. Yhteensä se on uhanalainen jopa 20 paikassa, ja kaupungistuminen ja saasteet saattavat muuttaa lajin maailmanlaajuisen luokituksen lähitulevaisuudessa uhanalaisen puolelle. Vielä vuoden 2009 arviossaan Kansainvälinen luonnonsuojeluliitto luokitteli jaavantaistelijan elinvoimaiseksi lajiksi sen laajan levinneisyyden ja vähäisten uhkien vuoksi. IUCN ilmoitti tuolloin sen levinneisyysalueeksi Sumatran, Jaavan sekä Belitungin ja Bangkan saaret, vaikka totesikin ettei lajin lukumäärien suuntausta tiedetä.

Lajia esiintyy tyypillisesti kirkasvetisissä vuorivirroissa, vaikkakin sitä tavataan myös keinotekoisista ja muokatuista vesistöistä, kuten ojista, riisinviljelyalueilla ja betonisissa vesisäiliöissä. Jaavantaistelija suosii tiheää kasvillisuutta ja viileitä ja matalia vesiä.

## Lähteet
Käsipallon miesten Euroopan-mestaruuskilpailut 2020

**Käsipallon miesten Euroopan-mestaruuskilpailut 2020** pelattiin Itävallassa, Norjassa ja Ruotsissa 6.–26. tammikuuta. Mukana oli 24 joukkuetta. Tukholmassa pelatussa loppuottelussa Espanja voitti Kroatian. Pronssille sijoittui Norja. Turnauksen paras maalintekijä oli 65 maalia tehnyt Norjan Sander Sagosen.

Joukkueet pelasivat kuudessa neljän joukkueen alkulohkossa, joista jokaisen lohkon kaksi parasta pääsivät toiselle kierrokselle. Toisella kierroksella pelattiin kahdessa kuuden joukkueen lohkossa, joista molemmista kaksi parasta pääsivät välieriin ja kolmanneksi sijoittuneet pelasivat ottelun EM-kisojen sijoista 5–6. Välierien voittajat ratkaisivat mestaruuden loppuottelussa ja hävinneet pelasivat pronssiottelussa.

## Pronssiottelu

## Loppuottelu

## Loppusijoitukset

## Lähteet
Juho Keskitalo

**Juho Keskitalo** on palkittu radio- ja televisiojuontaja, toimittaja, näyttelijä, sekä ääninäyttelijä . Keskitalo juontaa Radio Suomipopin iltapäivää, näyttelee Syke-sarjassa ensihoitaja Justusta, sekä juonsi televisio-ohjelman Digihuijatut, joka oli ehdolla vuoden 2019 Kultaisessa Venlassa vuoden asiaohjelmaksi. Keskitalo voitti vuonna 2022 Radiogaalassa Vuoden some -palkinnon.

Keskitalo ja hänen kumppaninsa Emilia saivat lapsen syyskuussa 2025. Keskitalo osallistuu Selviytyjät Suomi -tosi-tv-ohjelmaan, joka alkoi Nelonen-kanavalla ja Ruudussa elokuussa 2025. Samana vuonna uutisoitiin Keskitalon pääsemisestä Mensan jäseneksi.

## Lähteet
Persianjättiputki

**Persianjättiputki** (*Heracleum persicum*) on ukonputkien sukuun ja jättiputkiryhmään kuuluva kasvi, joka on Euroopassa haitallinen vieraslaji. Siitä käytetään myös nimeä tromssanpalmu. Persianjättiputki on kotoisin Itä-Turkista ja Iranista.

## Lähteet

## Aiheesta muualla
*LuontoPortti: Persianjättiputki (''Heracleum persicum'')
*Vieraslajit: Persianjättiputki (''Heracleum persicum'')
*Centre for Agriculture and Biosciences International (CABI): Heracleum persicum (Persian hogweed)
Lähdeaavikkotokko

**Lähdeaavikkotokko** (*Chlamydogobius gloveri*) on *[[Chlamydogobius]]*-sukuun ja tokkojen heimoon kuuluva äärimmäisen uhanalainen tokkokalalaji. Sen kuvasi ensimmäisenä Helen K. Larson vuonna 1995.

## Levinneisyysalue
Lajia on tavattu ainakin Oseaniassa ja Etelä-Australiassa.

## Lähteet
Laikkuaavikkotokko

**Laikkuaavikkotokko** (*Chlamydogobius japalpa*) on *[[Chlamydogobius]]*-sukuun ja liejuryömijöiden heimoon kuuluva tokkokalalaji. Sen kuvasi ensimmäisenä Helen K. Larson vuonna 1995.

## Levinneisyysalue
Lajia on tavattu ainakin Australian Pohjoisterritoriossa ja Oseaniassa.

## Lähteet
Kirjallisuusvuosi 1830

**Kirjallisuusvuosi 1830** käsittelee vuoden 1830 tärkeitä kirjallisuuden tapahtumia, uutisia ja julkistuksia.

## Tapahtumia
* Turun piirustuskoulu perustettiin.
* Brittiläinen kirjailija Edward Bulwer-Lytton julkaisi romaanissaan *Paul Clifford* tunnetut aloitussanat ”Oli synkkä ja myrskyinen yö” (*It was a dark and stormy night; the rain fell in torrents — except at occasional intervals, when it was checked by a violent gust of wind which swept up the streets (for it is in London that our scene lies), rattling along the housetops, and fiercely agitating the scanty flame of the lamps that struggled against the darkness.*).
* Ranskalainen Charles Nodier julkaisi fantasiakirjallisuuden manifestin *Du fantastique en littérature*. Sen mukaan tarut alkavat siitä, mihin sovinnaisuuksien ja totuuksien maailma loppuu. Näin katsoen fantasiakirjallisuus on olennaisin kirjallisuuden laji dekadenssin ja muutoksen aikoina. 

## Julkaisuja
* Edward Bulwer-Lytton &ndash; *Paul Clifford*
* Victor Hugo &ndash; *Hernani* (näytelmä)
* Aleksandr Pushkin &ndash; *Mozart ja Salieri* (näytelmä Моцарт и Сальери, Mozart i Salieri)
* Johan Ludvig Runeberg &ndash; Dikter (esikoisrunoteos)
* Joseph Smith &ndash; *[[Mormonin kirja]]*
* Stendhal &ndash; *[[Punaista ja mustaa]]* (*Le Rouge et le Noir*)

## Palkintoja

## Lähteet
Valenciennea

**Valenciennea** on tokkojen heimoon kuuluva tokkokalojen suku. Siihen kuuluu 15 lajia.

## Lajit
* *[[Valenciennea alleni]]*
* *[[Valenciennea bella]]*
* *[[Valenciennea decora]]*
* *[[Parijuovatokko|Valenciennea helsdingenii]]*, parijuovatokko
* *[[Rubiinijuovatokko|Valenciennea immaculata]]*, rubiinijuovatokko
* *[[Valenciennea limicola]]*
* *[[Pitkäevätokko|Valenciennea longipinnis]]*, pitkäevätokko
* *[[Valenciennea muralis]]*
* *[[Valenciennea parva]]*
* *[[Valenciennea persica]]*
* *[[Neitotokko|Valenciennea puellaris]]*, neitotokko
* *[[Valenciennea randalli]]*
* *[[Täpläposkitokko|Valenciennea sexguttata]]*, täpläposkitokko
* *[[Juovaposkitokko|Valenciennea strigata]]*, juovaposkitokko
* *[[Hämyraitatokko|Valenciennea wardii]]*, hämyraitatokko

## Lähteet
Kertakäyttömuovidirektiivi

**Kertakäyttömuovidirektiivi** eli **SUP-direktiivi** (< ) on Euroopan unionin vuonna 2019 hyväksymä direktiivi 2019/904, joka asettaa monia rajoituksia EU-alueella myytäviin kertakäyttömuovituotteisiin.    

Direktiivin keskeisenä tavoitteena on vähentää syntyvän muovijätteen määrää sekä kertakäyttöisten muovituotteiden käytöstä johtuvia ympäristövaikutuksia. Tarkoituksena on edistää kiertoon perustuvia toimintamalleja sekä suosia uudelleenkäytettäviä tuotteita ja uudelleenkäyttöjärjestelmiä.     

Merten roskaantuminen on ollut keskiössä uutta direktiiviä laadittaessa. Tästä syystä direktiivi kohdentuu kertakäyttöisiin muovituotteisiin, joita useimmin löytyy roskana unionin rannoilta. Tällaisia kertakäyttöisiä tuotteita ovat esimerkiksi take away -ruokien pakkaukset, juomamukit, kertakäyttöiset ruokailuvälineet ja -astiat, erilaiset muovia sisältävät vanutuotteet, muovitikut ja pillit, filtterisavukkeet sekä muovipullot.   

## Direktiivin toimenpiteet
Direktiivin toimenpiteet kohdistuvat, tuoteryhmästä riippuen, muovituotteiden kulutuksen vähentämiseen, tuotekohtaisiin kieltoihin, tuotesuunnitteluun (tuotevaatimukset), laajennettuun tuottajavastuuseen, erilliskeräyksen järjestämiseen sekä viestintään.  
 

## Direktiivin toimeenpano
Direktiivi tuli voimaan heinäkuussa 2021. Direktiivin ei nähdä antavan kovin paljon kansallista liikkumavaraa käytettävien ohjauskeinojen osalta. Suurin liikkumavara on kertakäyttöisten muovituotteiden kulutuksen vähentämisessä.

Suomessa direktiivin toimeenpanoon linkittyy vahvasti kansallinen muovitiekartta, johon on koottu keinoja vähentää muoveista aiheutuvia haittoja, välttää turhaa kulutusta, tehostaa muovien kierrätystä sekä löytää korvaavia ratkaisuja.

## Lähteet

## Aiheesta muualla
Package-Heroes-tutkimushanke

Package-Heroes oli Suomen Akatemian yhteydessä toimivan Strategisen tutkimuksen neuvoston rahoittama tutkimushanke. Tutkimushankkeessa kehitettiin ympäristöystävällisiä, kuluttajalle hyväksyttäviä ja kaupallisesti kannattavia elintarvikepakkausratkaisuja. Pakkaamisen kestävää tulevaisuutta edistettiin hankkeessa yhteistyössä yritysten, järjestöjen, kuluttajien ja päättäjien kanssa. Hanke oli mm. sopinut yhteistyöstä elintarvikealan materiaalitehokkuuden sitoumuksen osapuolten kanssa.

Tutkimushankkeessa olivat mukana VTT, Luonnonvarakeskus, LUT-yliopisto ja Åbo Akademi. Viisivuotinen hanke käynnistyi vuoden 2019 alussa ja päättyi vuoden 2023 lopussa.

## Lähteet
Valenciennea alleni

**Valenciennea alleni** on *[[Valenciennea]]*-sukuun ja tokkojen heimoon kuuluva tokkokalalaji. Sen kuvasivat ensimmäisenä Hoese ja Larson vuonna 1994.

## Levinneisyysalue
Lajia on tavattu Australiassa Shark Baylta Queenslandiin yltävällä alueella.

## Elinympäristö
Se elää 2-9 metrin syvyydessä trooppisissa vesissä lähinnä riutoilla tai niiden lähistöllä.

## Lähteet
Valenciennea bella

**Valenciennea bella** on *[[Valenciennea]]*-sukuun ja tokkojen heimoon kuuluva tokkokalalaji. Sen kuvasivat ensimmäisenä Hoese ja Larson vuonna 1994.

## Ulkonäkö ja koko
*Valenciennea bella* on alle 7 cm:n  pituinen. Sen vartaloon vaaleanharmaa, kuono kellertävä. Poskessa on 2-3 sinistä raitaa. Selkäevä on keltasävyinen. Aikuisen koiraan kurkku ja suu ovat mustat.

## Levinneisyysalue
Lajia tavataan Japanin Okinawa-saarella ja Filippiineillä.

## Elinympäristö
Se esiintyy trooppisissa vesissä 12-35 metrin syvyydessä.

## Lähteet
Tenet

**Tenet** on vuonna 2020 ensi-iltansa saanut brittiläis-yhdysvaltalainen tieteistoimintatrilleri, jonka on ohjannut ja käsikirjoittanut Christopher Nolan. Sen pääosia esittävät John David Washington, Robert Pattinson, Elizabeth Debicki, Dimple Kapadia, Michael Caine ja Kenneth Branagh.

Elokuvan kuvaukset alkoivat toukokuussa 2019, ja sitä kuvattiin seitsemässä maassa: Tanskassa, Virossa, Intiassa, Italiassa, Norjassa, Isossa-Britanniassa ja Yhdysvalloissa.

*Tenetin* alkuperäinen ensi-ilta oli suunniteltu olevan 17. heinäkuuta 2020, mutta koronaviruspandemian vuoksi ensi-iltaa siirrettiin neljä kertaa. Yhdysvalloissa *Tenet* tuli teatterilevitykseen vasta myöhemmin, syyskuussa 2020. Suomessa se sai ensi-iltansa 26. elokuuta 2020. Elokuva sai pääosin positiivisia arvosteluja kriitikoilta, ja se palkittiin parhaiden erikoistehosteiden Oscarilla vuoden 2021 gaalassa sekä se oli myös ehdolla parhaan lavastuksen palkintoon.

## Asetelma
Tenet-nimisen organisaation operaattorin (John David Washington) tehtävänä on estää kolmas maailmansota.

Elokuvan nimet ja tapahtumat viittaavat latinankieliseen palindromiin, joka muodostaa niin kutsutun taikaneliön:




## Näyttelijät

## Arvosteluja

## Lähteet

## Aiheesta muualla
* Virallinen sivusto 
* 
* 
* 
* 
*
Kulttuurinen kuluttajateoria

**Kulttuurinen kuluttajateoria** ( CCT)  keskittyy tarkastelemaan ihmisten ja ihmisryhmien kulutusvalintoja kulttuurisesta ja sosiaalisesta näkökulmasta perinteisten taloudellisten ja psykologisten näkökulmien sijaan.  Kulttuurinen kuluttajateoria ei ole suuri yksittäinen selittävä teoria, vaan enemmänkin viitekehys, jonka sisällä voi tutkia kulutustoimintojen, markkinoiden ja kulttuuristen merkitysten välisiä suhteita.  Kulttuurinen kuluttajateoria näkee yhteiskunnan post-modernistisena, jolloin myös kulttuuriset merkitykset ovat fragmentoituneita ja niitä on useita erilaisia. Ei siis voida puhua yhdestä yhtenäisestä kulttuurisesta merkityksestä tai ryhmästä, kuten "suomalaiset",  joka jakaisi yhteisen kulttuurisen merkityksen. Kuluttajakulttuurit nähdään sosiaalisina järjestelminä, joissa elettyjen kulttuurien, sosiaalisten resurssien, merkityksellisten elämäntapojen ja näihin liittyvät symbolit ja materia välitetään markkinoiden ja kulutuksen kautta. Kuluttajakultturien sisällä voidaan tutkia myös sitä kuinka kuluttaja valjastavat kaupallisesti tuotettuja tuotteita ja kulutuksensa avulla tuotettuja mielikuvia oman identiteettinsä rakentamiseen ja muiden ihmisten kanssa vuorovaikuttamiseen.

## Metodologia
Kultturinen kuluttajatutkimus yhdistetään usein laadullisiin metodeihin, kuten haastattelututkimukseen, etnografiaan ja tapaustutkimuksiin.  Vaikka kyseset metodit soveltuvatkin hyvin kulttuuriseen kuluttajantutkimukseen, ne eivät ole tutkimuksen edellytys.

## Tutkimussuuntauksia
Arnould & Thompson (2005)  tunnistivat neljä eri kulttuurisen kuluttajatutkimuksen tutkimussuuntausta:

* Kuluttajan identiteettiprojekti: tutkii kuinka kuluttaja luo itselleen identiteetin kulutustuotteiden ja kulutuskäyttäytymisen avulla. (Esim. Schau & Gilly 2003)
* Markkinakulttuuri: tarkastelee kuluttajaa kulttuurin luojana. Tämä tutkimussuunta painottaa Maffesolin (1996) käsitettä uusheimolaisuus (*neo-tribes*). Kuluttajaheimojen tutkimusta on tehty muun muassa yökerhokulttuureista tai surffikulttuureista. 
* Suurten massojen välittämän ideologiat ja kuluttajien tulkinnalliset strategiat: kuinka taloudellinen ja kulttuurinen globalisaatio muokkaavat kuluttajien ideologiaa ja identiteettiä, ja kuinka kulttuurisen tuotannon järjestelmät ohjaavat kuluttajia kohti tiettyä ideologiaa tai identiteettiä. Esimerkkinä tähän lajiin kuuluvasta     tutkimuksesta on Kozinetsin (2002) tutkimus Burning Man -festivaalista ja sen yhteyteen rakennetusta väliaikaisesta Black Rockin kaupungista.
* Kuluttamisen sosio-historiallisia kaavoja tutkitaan esimerkiksi tarkastelemaan sosiaalisen pääoman vaikutusta kulutusvalintoihin.

## Lähteet
Kirjallisuusvuosi 1855

**Kirjallisuusvuosi 1855** käsittelee vuoden 1855 tärkeitä kirjallisuuden tapahtumia, uutisia ja julkistuksia.

## Tapahtumia
* Maantieteen aikakauskirja *Petermanns Geographische Mitteilungen* alkoi ilmestyä Saksassa.
* Brittiläinen sanomalehti *[[The Daily Telegraph]]* alkoi ilmestyä.

## Julkaisuja
* Charles Dickens &ndash; *[[Pikku Dorrit]]* (ilm. jatkokertomuksena, engl. *Little Dorrit*)
* Elizabeth Gaskell &ndash; *North and South* (ilm. aikaisemmin jatkokertomuksena)
* Gustav Freytag &ndash; *Soll und Haben*
* Éliphas Lévi &ndash; *Dogme et Rituel de la Haute Magie*
* Božena Němcová &ndash; *Babička* (tšekkiläinen kansankuvaus)
* Anthony Trollope &ndash; *The Warden* (suom. *Vanhan miehen omatunto*, 1953)
* Nikolai Tšernyševski &ndash; *Estetitšeskije otnošenija iskusstva k deisvitelnosti* (suom. *Taiteen esteettiset suhteet todellisuuteen*, 1976)
* Henry Wadsworth Longfellow &ndash; *The Song of Hiawatha* (Hiawatha-legendaan perustuva runoelma, suom. *Laulu Hiawathasta*, 1912)
* Walt Whitman &ndash; *Ruohoa* (runoja, engl. *Leaves of Grass*)

## Palkintoja

## Lähteet
Common Courtesy

**Common Courtesy** on A Day to Rememberin viides albumi, joka julkaistiin 8. lokakuuta 2013.

## Kappaleet
#
#
#
#
#
#
#
#
#
#
#
#
#

### Bonuskappaleet
# 
# 
# 

### Bonus DVD
# 
# 
# 
# 

## Kokoonpano
* Jeremy McKinnon – laulu
* Joshua Woodard – basso
* Kevin Skaff – kitara, taustalaulu
* Alex Shelnutt – rummut
* Neil Westfall – rytmikitara, taustalaulu

## Aiheesta muualla
* Common Courtesy Discogsissa 

## Lähteet
LZ-3

**LZ-3** on Lanzaroten saarella, Espanjassa kulkeva moottoritie, joka toimii saaren pääkaupunki Arrecifen ulempana kehätienä. Tie saa alkunsa Arrecifen satamasta ja päättyy Playa del Caplen kaupunginosaan. Tie yhdistää Arrecifestä säteittäin lähtevät päätiet; LZ-18 (koilliseen), LZ-1 (pohjoiseen), LZ-20 (luoteeseen) ja LZ-2 (länteen).  Tie on pääosin kaksikaistainen ja vajaa 6 kilometriä pitkä. 

## Lähteet
Appel

**Appel** ja **Appell** tarkoittavat seuraavia:

## Sukunimi
* Carina Appel (1967–2012), suomalainen valokuvaaja
* Erik Appel (1924–2020), suomalainen toimittaja ja tietokirjailija
* Jacob Appel (1866–1931), tanskalainen kansanopistonjohtaja, opetusministeri ja tietokirjailija
* Juho-Tuomas Appel (s. 1983), suomalainen jääkiekkoilija
* Karel Appel (1921–2006), alankomaalainen taidemaalari ja kuvanveistäjä
* Kenneth Appel (1932–2013), yhdysvaltalainen matemaatikko
* Paul Appell (1855–1930), ranskalainen matemaatikko
* Richard Appel (s. 1963), yhdysvaltalainen televisiokäsikirjoittaja

## Muita
* Appell, RKP:n oikeistosiiven pää-äänenkannattaja vuosina 1945–1969
* Appell, perunalajike
Arvid Lilius

**Arvid Reinhold Lilius** (21. toukokuuta 1867 Lappeenranta − 9. helmikuuta 1917 Viipuri) oli suomalainen Krestyn vankilassa vangittuna ollut Viipurin hovioikeuden asessori.

Liliuksen vanhemmat olivat Lappeenrannan apteekkari Klas Robert Lilius (1826–1893) ja Karolina Olivia Savander. Hän pääsi ylioppilaaksi 1885 Viipurin ruotsalaisesta lyseosta ja valmistui Helsingin yliopistosta filosofian kandidaatiksi 1889 ja molempien oikeuksien kandidaatiksi 1894. Lilius sai varatuomarin arvon 1897.

Lilius oli Viipurin hovioikeudessa kirjaajana ja notaarina sekä viimeksi hovioikeuden asessorina vuodesta 1910 alkaen aina syksyyn 1913 saakka. Hän oli yhdenvertaisuuslain vastustamisen vuoksi vangittuna Krestyn vankilassa Pietarissa syksyllä 1913. Lilius toimi myös Viipurin kaupunginvaltuuston sihteerinä 1900−1907 ja valtuuston notaarina.

Arvid Lilius oli naimisissa vuodesta 1903 Signe Hildur Matilda Lindholmin kanssa.  Heidän tyttärensä oli arkkitehti Märtha Lilius-Tallroth.

## Lähteet
Ilmastonmuutoksen kieltäminen

**Ilmastonmuutoksen kieltäminen** eli **ilmastonmuutosdenialismi** tai **ilmastodenialismi** tarkoittaa näkemyksiä, jotka kiistävät ihmisen aiheuttaman ilmastonmuutoksen. Näkemys on alan tutkijoiden joukossa hyvin harvinainen, ja noin 90–100 % tutkijoista kannattaa valtavirran näkemystä, jonka mukaan ihmisen toimet aiheuttavat tämänhetkistä ilmaston lämpenemistä.

## Katso myös
* Denialismi

## Lähteet
Valenciennea decora

**Valenciennea decora** on *[[Valenciennea]]*-sukuun ja tokkojen heimoon kuuluva tokkokalalaji. Sen kuvasivat ensimmäisinä Hoese ja Larson vuonna 1994.

## Levinneisyysalue
Lajia on tavattu Australiassa, Uudessa-Kaledoniassa sekä Fidžissä ja Tongassa.

## Elinympäristö
Se elää 2–33 metrin syvyydessä trooppisissa vesissä lähinnä riutoilla tai niiden lähistöllä.

## Lähteet

## Kirjallisuutta
* 
* 
* 
*
Uha

**Uha** () on perinteinen venäläinen kirkas kalakeitto, jota syödään usein alkuruuaksi. Perinteinen uha valmistetaan mahdollisimman pian kalan pyydystämisen jälkeen. Joskus se valmistetaan jopa avotulella saman veden äärellä, josta kala saatiin. Keiton valmistukseen käytetty kala vaihtelee saatavuuden mukaan: lohta, ahventa, turskaa tai haukea.

Kalan lisäksi keittoon tulee myös erilaisia kasviksia kuten sipulia, perunaa ja porkkanaa. Mausteina toimivat usein pippuri, laakerinlehti ja toisinaan myös vodka. 

Uha kuuluu myös osaksi ukrainalaista keittiötä. 

## Lähteet
Erik Appel

**Sven Erik Appel** (7. maaliskuuta 1924 Sulva – 17. tammikuuta 2020 Tallinna) oli suomenruotsalainen toimittaja ja tietokirjailija, koulutukseltaan filosofian kandidaatti.

Appel osallistui jatkosotaan ja opiskeli Åbo Akademissa. Hän työskenteli lähes kolmekymmentä vuotta (1955–1984) *[[Hufvudstadsbladet]]in* toimituksessa. Hän julkaisi useita tietokirjoja sota- ja paikallishistorian alalta.

## Julkaisuja
* *Genom skärselden: Finlands svåra väg till friheten* (1989)
* *I Moskvas strupgrepp: Finlands väg in i fortsättningskriget* (1992)
* *Det förlovade Amurlandet: Finlandssvenskt kollektiv i ”Vilda Östern”* (1998)
* *Med döden i hälarna: Högkvarterets fjärrpatruller 1939–1945* (2005)
* *När allt gick fel: Viborgs fall 1944* (2007)
* *Ilomantsin taistelu: Elokuu 1944* (2012) – suomentanut Paula Autio

## Lähteet

## Aiheesta muualla
*
Gustav Freytag

**Gustav Freytag** (13. heinäkuuta 1816 Kreuzburg, Ylä-Sleesia – 30. maaliskuuta 1895 Wiesbaden) oli saksalainen kirjailija ja filologi. 

Freytag opiskeli filologiaa Breslaussa ja Berliinissä. Vuosina 1848–1870 hän toimitti Julian Schmidtin kanssa kansallisliberaalia *Die Grenzboten* -sanomalehteä. Vuosina 1867–1870 hän oli Pohjois-Saksan liiton lakiasäätävän elimen jäsen liberaalipuolueen ja Thüringenin alueen edustajana. Vuonna 1869 Freytag aloitti kirjallisen debatin säveltäjä Richard Wagneria vastaan ja syytti tätä antisemitismistä.

Freytagin kirjailijanuran pääteos on romaani *Soll und Haben* (1855), jonka roolihahmoissa asetetaan vastakkain ahne aatelinen kauppias ja työteliäs aateliton mies. Freytag halusi teoksellaan arvostella rappeutunutta Saksan aatelistoa. Tutkijanuralla hänen pääteoksensa on teos *Bilder aus der deutschen Vergangenheit* (1874–1876). Filologista tutkimusta on esimerkiksi *Die Technik des Dramas* (1863). Freytag sai vuonna 1893 rauhantyön *Pour le mérite* -palkinnon.

## Suomennetut teokset
* *Ingo*. Suomentanut -r -r. Hagelberg, 1885 
* *Ingraban: historiallinen romaani*, suomentanut Iikka Partanen, Suomalais-luteerilainen kustannusliike 1909.
* *Vanha kauppiaskoti.* Suomentanut O. A. Joutsen. WSOY, 1922

## Lähteet

## Aiheesta muualla
* Vapaasti ladattavia Gustav Freytagin e-kirjoja Projekti Lönnrotilta ja Project Gutenbergiltä
Pitkäevätokko

**Pitkäevätokko** (*Valenciennea longipinnis*) on *[[Valenciennea]]*-sukuun ja tokkojen heimoon kuuluva tokkokalalaji. Sen kuvasivat ensimmäisinä Lay ja Bennett vuonna 1839.

## Levinneisyys
Sitä tavataan Indopasifisen merialueen länsiosissa.

## Elinympäristö
Se elää 2-30 metrin syvyydessä lähinnä riutoilla tai niiden lähistöllä. Se viihtyy trooppisissa, 22°C-25°C lämpöisissä, vesissä.

## Lähteet